Weezer
Weezer — ამერიკული ალტერნატიული როკ-ჯგუფი ლოს-ანჯელესიდან (კალიფორნია), ჩამოყალიბებული 1992 წელს. მასში შედიან: რივერს კუომო (წამყვანი ვოკალი, გიტარა), პატრიკ უილსონი (დასარტყმელი საკრავები, გიტარა, ბეკ-ვოკალი), ბრაიან ბელი (გიტარა, ბეკ-ვოკალი, კლავიშებიანი საკრავები) და სკოტ ჯ. შრაინერი (ბას-გიტარა, ბეკ-ვოკალი, კლავიშებიანი საკრავები). ჯგუფის შემადგენლობა 1992 წელს ჩამოყალიბებიდან ოთხჯერ შეიცვალა. კოლექტივს გამოცემული აქვს ცხრა სტუდიური ალბომი, ექვსი EP და ერთი DVD. Weezer ყველაზე მეტად ცნობილია წარმატებული სინგლებით „Buddy Holly“, „Undone – The Sweater Song“, „Say It Ain't So“, „Perfect Situation“, „Island in the Sun“, „Beverly Hills“ და „Pork and Beans“. ჯგუფის მერვე ალბომი Hurley გამოვიდა ლეიბლ Epitaph Records-ზე 2010 წლის 14 სექტემბერს.